《怀乔白岩太宰》
明代·林俊

忆别始再聚，竟岁还分离。悠悠太行下，望望闽海涯。

南北一万里，音耗那得知。商飙转林薄，故叶馀空枝。

索居亦云远，贮结良未缓。云晴谅自閒，去雁应时返。

西窗几丛竹，月色共谁晚。相思复相思，肠盘未能饭。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。